Բելուխա

Բելուխա (, ), Ալթայի ամենաբարձր լեռը։ Գտնվում է Կատունի լեռնաշղթայի արևելյան մասում, Ալթայի երկրամասի լեռնային Ալթայի Հանրապետությունում։ Բաղկացած է թամբարդով բաժանված երկու գագաթից՝ Արևմտյան Բելուխայից (4․440 մ) և Արևելյան Բելուխայից (4.506 մ)։ Կան սառցադաշտեր, որոնց ընդհանուր տարածությունը 70 կմ2 է։

Անվանում 
Անվանման հիմքում ընկած է ռուսերեն белый «սպիտակ» բառը․ այդպես է կոչվել հավերժական ձյունով ու սառցադաշտերով ծածկված լինելու պատճառով։

Տեղացի ռուս բնակչությունն այն անվանում է նաև Կատունսկիե ստոլբի (՝ «Կատունի սյուներ», նկատի ունենալով նրա գագաթի ուրվագծի բնույթը, ղազախները՝ Մուսդու-թաու («սառցալեռ»), իսկ ալթայցիները՝ Կադին-բաժի («Կատունի գագաթ»․ ալթայցիների մոտ ընդունված է լեռերն անվանել դրանից սկիզբ առնող գետերի անուններով)։

Ծանոթագրություններ 

Ռուսաստանի լեռներ
Ղազախստանի լեռներ
Համաշխարհային ժառանգություն Ռուսաստանում